શીર્ષક: બ્લોગ : ઇજ્જત બચાવવાના નામે હક છીનવી લેવાનું ષડ્યંત્ર\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્ત્રી રક્ષાના નામે પુરુષો હંમેશાથી યુદ્ધ લડી હિંસા ફેલાવતા આવ્યા છે

મુઝ્ઝફરનગર હિંસાથી માંડીને હાદિયા મામલે, સૈફ- કરીનાનાં લગ્ન અને પદ્માવતી ફિલ્મ સાથે જોડાયેલા વિવાદ સુધી સ્ત્રીઓની પ્રતિષ્ઠા બચાવવાના નામે ખૂની નફરત ફેલાવાઈ છે. 

શંભૂલાલ રેગરે પણ 'લવ જેહાદ'ના નામે જ પશ્ચિમ બંગાળથી આવેલા 48 વર્ષીય મજૂર મોહમ્મદ અફરાઝુલની હત્યા કરી નાખી હતી. 

સ્ત્રીઓને ધાર્મિક, જાતીય અને સાંસ્કૃતિક પ્રતિષ્ઠાનો પ્રશ્ન બનાવીને તેમની 'રક્ષા' કરવાના નામે પુરુષોના યુદ્ધ લડવા તેમજ હિંસા ફેલાવવાની પરંપરા નવી નથી. 

તમને આ પણ વાંચવું ગમશે

પહેલા કોઈ વસ્તુની જેમ સ્ત્રી પર દાવ લગાવવો. પછી તેમના નામે યુદ્ધ કરવું અને વિજયી થવા પર તેમને 'ટ્રોફી' તરીકે હાંસલ કરવાના ઉદાહરણોથી ઇતિહાસનો પટારો ભરેલો પડ્યો છે. 

ચીરહરણનો પ્રતિશોધ

પદ્માવતી ફિલ્મનો વિરોધ કરી રહેલી કરણી સેના ફિલ્મના કાલ્પનિક દૃશ્યને લઇને નારાજ છે

પુરાતન ગ્રંથોના પાનાં પલટીને જોઈએ તો 'સ્ત્રી રક્ષા'ના નામે પ્રચારિત પિતૃસત્તાનો પાખંડ સ્પષ્ટપણે જોવા મળે છે. 

જો પાંડવો દ્રૌપદીનાં ચીરહરણનો બદલો લેવા મહાભારત જેવું યુદ્ધ લડે છે. જેમને ધર્મરાજ તરીકે ઓળખવામાં આવે છે તે યુધિષ્ઠિરે જ દ્રૌપદીને જુગારમાં હારી તેમને ચીરહરણ સુધી પહોંચાડ્યાં હતાં.

'પદ્માવતી' ફિલ્મનો વિરોધ કરી રહેલી કરણી સે માત્ર રાણી પદ્માવતી અને ખિલજીના એક કાલ્પનિક દૃશ્યને લઇને જ નારાજ નથી, તેઓ આ ફિલ્મમાં રાણી પદ્માવતીના એક ગીત અને નૃત્યનો પણ વિરોધ કરે છે. 

પદ્માવતી પોતે સંગીત અને નૃત્યનાં શોખીન હતાં કે નહીં, તેના પર ઇતિહાસકારોના અલગ અલગ મત હોઈ શકે છે.

પણ કરણી સેનાએ પોતાનો ફતવો જાહેર કરીને ઘોષણા કરી દીધી છે કે નૃત્ય 'રાજપૂત' મહિલાઓની પ્રતિષ્ઠાની વિરૂદ્ધ છે. 

'લવ જેહાદ'

ભારતીય બંધારણ અંતર્ગત પુખ્ત વયની ભારતીય સ્ત્રી પોતાના નિર્ણય સ્વયં લઈ શકે છે

મુઝ્ઝફરનગરમાં વર્ષ 2013માં ફેલાયેલી હિંસાનું કારણ શોધતાં એ ખબર પડી કે એ હિંસા પાછળ પોતાના સમુદાયની મહિલા સાથે થયેલી છેડતીનો બદલો લેવાનો ઉદ્દેશ્ય હતો.

અફરાઝુલની હત્યા બાદ પોતાની 'હિંદુ બહેનો' માટે જાહેર કરાયેલો સંદેશ આ જ કડીમાં એક નવો અધ્યાય છે.

આ સંદેશમાં શંભૂલાલે હિંદુ બહેનોને 'લવ જેહાદ' કરતા લોકોથી સાવધાન રહેવા કહ્યું છે. 

'લવ જેહાદ' વિરૂદ્ધ ઝંડો ઉઠાવીને સમગ્ર દેશમાં ઝેર ફેલાવી રહેલા સ્વઘોષિત વીર ખરેખર તો સ્ત્રીઓનાં નામે નિર્ણય લઈને તેમના અસ્તિત્વને જ નકારી રહ્યા છે. 

ભારતીય...